
חולין פו ע"א



טקסט הדף





	לא מיבעיא קאמר לא מיבעיא צא נחור דלאו שחיטה היא כלל אבל צא טרוף אימא שחיטה שאינה ראויה שמה שחיטה וליבעי כסוי קמ''ל כדר' חייא בר אבא ולמ''ד צא נחור מ''ט לא אמר צא טרוף וכי תימא קסבר שחיטה שאינה ראויה שמה שחיטה והא א''ר חייא בר אבא א''ר יוחנן ראה רבי דבריו של רבי שמעון בכסוי הדם ושנאו בלשון חכמים לא מיבעיא קאמר לא מיבעיא צא טרוף דשחיטה שאינה ראויה לא שמה שחיטה אבל צא נחור אימא אין שחיטה לעוף מן התורה ונחירתו זו היא שחיטתו וליבעי כסוי קמ''ל כאשר צויתיך ומי נפל ליה יאניבא בכיתניה והאמר רבין בר אבא ואמרי לה אמר רבי אבין בר שבא משעלו בני הגולה פסקו הזיקין והזועות והרוחות והרעמים ולא החמיץ יינם ולא לקה פשתנם ונתנו חכמים עיניהם ברבי חייא ובניו כי מהניא זכותייהו אעלמא אדידהו לא כדרב יהודה אמר רב דאמר רב יהודה אמר רב בכל יום ויום בת קול יוצאת ואומרת כל העולם כולו ניזון בשביל חנינא בני וחנינא בני די לו בקב חרובין מערב שבת לערב שבת:


	מתני' חרש שוטה וקטן ששחטו ואחרים רואין אותם חייב לכסות בינן לבין עצמן פטור מלכסות וכן לענין אותו ואת בנו ששחטו ואחרים רואין אותן אסור לשחוט אחריהם בינן לבין עצמן רבי מאיר מתיר לשחוט אחריהן וחכמים אוסרים ומודים שאם שחט שאינו סופג את הארבעים:


	גמ' ורבנן מאי שנא רישא דלא פליגי ומאי שנא סיפא דפליגי רישא אי אמרינן חייבין לכסות אמרי שחיטה מעלייתא היא ואתי למיכל משחיטתן סיפא נמי כיון דקאמרי רבנן אסור לשחוט אחריהם אמרי שחיטה מעלייתא היא ואתי למיכל משחיטתן סיפא אמרי בשרא דלא קא מיבעיא ליה רישא נמי אמרי לנקר חצירו הוא צריך שחט באשפה מאי איכא למימר בא לימלך מאי איכא למימר וליטעמיך סיפא נמי בא לימלך מאי איכא למימר אלא רבנן אכולה מילתא פליגי ונטרי ליה לר' מאיר עד דמסיק לה למילתא והדר פליגי עילויה בשלמא רבנן לחומרא אלא רבי מאיר מאי טעמא אמר רבי יעקב אמר רבי יוחנן מחייב היה רבי מאיר על שחיטתן משום נבלה מאי טעמא אמר רבי אמי הואיל ורוב מעשיהן מקולקלים אמר ליה רב פפא לרב הונא בריה דרב יהושע ואמרי לה רב הונא בריה דרב יהושע לרב פפא מאי איריא רוב אפילו מיעוט נמי דהא רבי מאיר חייש למיעוטא סמוך מיעוטא לחזקה ואתרע ליה רובא דתנן תינוק שנמצא בצד העיסה ובצק בידו רבי מאיר מטהר וחכמים מטמאין מפני שדרכו של תינוק לטפח ואמרינן מאי טעמא דרבי מאיר קסבר רוב תינוקות מטפחין ומיעוט אין מטפחין ועיסה זו בחזקת טהרה עומדת





רש"י





	לא מיבעיא קאמר. רב דימי מודה הוא בנחירה דלא בעי כסוי אלא הכי אמר רב דימי דבצא טרוף סגיא וכל שכן בצא נחור: אימא זו היא שחיטתו. קא משמע לן צא נחור ורבי לטעמיה דאמר יש שחיטה לעוף מכאשר צויתיך: ומי נפל יאניבא בכיתניה. דרבי חייא: בני הגולה. לאו אנשי כנסת הגדולה קאמר אלא בהנך דורות אחרונים קאמר שהתחילו ללקות בני ארץ ישראל ביינם ופשתנם מפני שנתקלקלו דורות ומשעלו מבני בבל לכאן שהיו חסידים פסקו כאן הזועות: ונתנו חכמים עיניהם ברבי חייא ובניו. שבזכותם באתה טובה זאת. רבי חייא ובניו מבבל עלו כדאמרי' בשילהי פ''ק דסוכה (דף כ.): זיקים וזועות ורעמים ורוחות. מפרש בברכות בהרואה (דף נט.) דכולן לקללה: זועות. הארץ מזדעזעת: רוחות. זעפא אשטרוביי''ל: כדרב יהודה. דאמר זכותא דצדיקי לאחריני מהני ולא לדידהו בהאי עלמא: חנינא בני. הוא רבי חנינא בן דוסא ובימיו היה קול זה יוצא: די בקב חרובין. מתפרנס בצער ובצמצום: מתני' ואחרים רואין אותן. דאמרן בריש מכילתין (דף ב.) דשחיטתן כשרה אותן אחרים חייבין לכסות כדתנן לקמן (דף פז.) שחט ולא כסה וראהו אחר חייב לכסות: פטור מלכסות. וטעמא מפרש בגמ' דר''מ חשיב ליה כנבלה גמורה: וחכמים אוסרין. שמא יפה שחטו והויא לה שחיטה מעלייתא: שאינו סופג. דהתראת ספק היא: גמ' מאי שנא רישא דלא פליגי. וליחייבו לכסות מספק: סיפא אמרי בשרא הוא דלא מבעיא ליה. הרואה שאין שוחטין בנו אחריו אין מבין שמשום אותו ואת בנו הוא אלא אומר אינו צריך לבשר: רישא נמי. ליחייבוהו לרואה לכסות מספק ואפ''ה לא אתי למיכל מיניה דאמרי כסוי זה אינו אלא כדי לנקר חצרו: הכי גרסי' שחט באשפה מאי איכא למימר. שחט באשפה הכל יודעים שהכסוי לאו לנקר הוא: אם בא לימלך. לבית דין הרואה ששחטו והדם מגולה ואמר כלום אני חייב לכסות ואנו אומרים לו כסה אומר בלבו שהיא שחיטה ואתי למיכל: סיפא נמי בא לימלך. מה אני לשחוט אחריהם את בנו ואנו אומרים לו אסור הוא סבור שהיא שחיטה: אלא רבנן. לאו להכי חיישי וברישא נמי פליגי: לחומרא. במלתא דספיקא אזלינן לחומרא: מחייב. מלקות דסבירא ליה ודאי נבלה היא והאוכלה לוקה: מאי איריא רוב אפילו מיעוט. מעשיהם מקולקלין ורובן מתוקנין הוה פשיטא לן דנבלה היא לר''מ דהא שמעינן ליה דחייש למיעוטא וסמוך מיעוטא לחזקה שבהמה זו בחזקת איסור אבר מן החי היתה עומדת ולא נודע לך שנשחטה: ואיתרע ליה רובא. תקון מעשיהם: דתנן. כי האי גוונא: שדרכו של תינוק לטפח. ידיו באשפות ששרצים מצויים שם וטימא את העיסה שאנו רואין שנגע בה:





תוספות





	סיפא נמי כיון דאמרי רבנן אסור לשחוט אחריהם אמרי שחיטה מעלייתא היא. תימה דמשום גזירה דלמא אתי למיכל נבלה יש לי להתיר לאו דאותו ואת בנו מספק מה לי לאו דאותו ואת בנו ומה לי לאו דנבלה ולא דמי לרישא דפטרינן לכסות מספק דשב ואל תעשה בעלמא הוא ודלמא אתי למיכל ויש לומר דאי לאו דרוב מעשיהם מקולקלים לא היו פוטרים מלכסות משום גזרה דלמא אתי למיכל אלא שלא נחמיר להטעין כסוי אמרי' דפטור משום דדלמא אתי למיכל וכיון דרוב מעשיהם מקולקלין יש לנו להתיר נמי לשחוט אחריהם דלמא אתי למיכל: מאי טעמא דר' מאיר הואיל ורוב מעשיהן מקולקלין. הקשה הר''ר שמואל מוורדין ורבנן מאי טעמייהו אם רוב מעשיהם מתוקנין א''כ יהא מותר לאכול משחיטתם ועוד השוחט אחריהם אמאי אינו סופג ארבעים ואי פלגא ופלגא אם סמוך פלגא דמקולקלין לחזקה דעומד בחזקת איסור ואיתרע ליה מחצה דמתוקנים אם כן יהא מותר לשחוט אחריהם וגם יתחייבו על שחיטתן משום נבלה וי''ל דמספקא להו לרבנן אי רוב מעשיהם מקולקלין אי רוב מעשיהם מתוקנין והשתא לא מהניא חזקה מידי ולרבי מאיר פשיטא ליה דרוב מעשיהם מקולקלין ואם תאמר ואף על גב דרוב מעשיהם מקולקלין מ''מ רבי מאיר כיון דחייש למיעוטא אמאי לקי משום נבלה ואמאי מותר לשחוט אחריהם וי''ל דסמוך חזקה לרוב מקולקלין והוה ליה מיעוטא דמתוקנין מיעוטא דמיעוטא ולמיעוטא דמיעוטא לא חייש רבי מאיר: רוב תינוקות מטפחים. פי' בקונטרס מטפחים באשפות אבל בעיסה ודאי נגע שהרי העיסה בידו ור''ת מפרש דרוב תינוקות מטפחים בעיסה דטיפוח שייך באוכלים ומשקין כדאמרינן בע''ז בפרק רבי ישמעאל (דף ס:) או שהיה מטפח ע''פ חבית וכן איתא בירושלמי בהדיא מפני שדרכו של תינוקות לטפח בעיסה אבל תינוק ודאי טמא דסתם תינוקות ודאי טמאים דאמרי' בתוספתא (דטהרות פ''ג) שסתם תינוקות טמאים מפני שנשים נדות מגפפות ומנשקות אותם ור''מ דמטהר משום דאית לן למתלי באדם טהור שבא לשם ונטל מן העיסה ונתן לו כדי שלא יטמא העיסה וכי האי גוונא אמר במס' טהרות בפ''ג (מ''ז) לעיל מהך תינוק דהכא תינוק שנמצא בצד בית הקברות ושושנים בידו אע''פ שאין השושנים אלא ממקום הטומאה טהור שאני אומר אדם טהור נתן לו אע''פ שסתם תינוק טמא היינו ממגע נדה והתם טהור מטומאת מת קאמר אי נמי מיירי בתינוק שהוא טהור בודאי שהניחתו אמו מלוכלך . כדתניא (בתוספתא שם) תינוק שהניחתו אמו ובאה ומצאתו כמו שהוא טהור בד''א שהניחתו מלוכלך אבל הניחתו נקי טמא מפני שנשים נדות מגפפות ומנשקות אותו ואף על פי שלא נמצא בצק בידו מטמאים חכמים דתניא בתוספתא (שם) תינוק שנמצא עומד בצד קופה של בצק או בצד חבית של משקין רבי מאיר מטהר וחכמים מטמאין שדרך התינוק לטפח אמר רבי יוסי אם יכול לפשוט ידו וליקח טמא ואם לאו טהור ולא נקט הכא בצק בידו אלא לרבותא דר''מ דאפילו הכי תולין באדם טהור:





רבינו גרשום

קמ"ל דר' חייא בר אבא. כלומר דראה רבי דבריו של ר"ש בכסוי הדם דבעינן שחיטה ראויה:



וכי תימא קסבר שחיטה שאינה ראויה שמה שחיטה. כלומר ואי טורף אעפ"כ צריך לכסות דשחיטה שאינה ראויה שמה שחיטה:



והא [אמר] ר' חייא א"ר יוחנן כו'. הזיקין כוכבא דשביט כדמפרש בברכות (דף נח א):



זועות. מירתת ארעא:



רעמים. זו ברד שקורין טונדיר"א:



בינן לבין עצמן פטורים מלכסות. כלומר אם שחטו דאמרי' דקלקלו בשחיטתן ואינה ראויה השחיטה:



מאי שנא רישא דלא פליגי כו'. כלומר מ"ש לענין כסוי דם דלא פליגי רבנן [דאם שחטו] בינן לבין עצמן פטורין מלכסות דלא חשובה שחיטה ולענין אותו ואת בנו אוסרין לשחוט אחריהן דחשובה שחיטה:



רישא נמי אמרי לנקר חצירו הוא צריך. כלומר אע"פ שבני אדם מכסין דם שחיטה ששחטו בינן לבין עצמן לא אתי למיכל אחריהן דאמרי בני אדם מה שהוא מכסה אינו עושה מטעם ששחיטתו שחיטה אלא לנקר חצירו הוא צריך אינו רוצה שיהא דם בחצירו:



סיפא נמי בא להימלך מאי איכא למימר. כלומר סיפא דקא פליגי רבנן ואמרי דאסור לשחוט אחריהן דאמרי אינשי בשרא הוא דלא צריך ולא אתי למיכל משחיטתן:



בא להימלך לבני אדם. שישאל לבני אדם אשחוט בנו אחריהם:



מאי איכא למימר. אם לא ישחוט בשביל אותו ואת בנו אתי למיכל משחיטתן דאמרו בני אדם כיון דאינו שוחט אחריו ודאי שחיטתו שחיטה ואתי למיכל משחיטתן:



והדר פליגי עילויה. כלומר כשם דפליגי רבנן אאותו ואת בנו דאמרי אסור לשחוט אחריהם כך פליגי אכסוי הדם דאמרי חייבין לכסות בני אדם הרואין את הדם:



מאי איריא רוב אפי' מיעוט נמי. כלומר מאי איריא דרוב מעשיהן מקולקלין אפי' מיעוט מעשיהם מקולקלים ורוב מעשיהן כשרים:



סמוך מיעוטא דמקולקלין לחזקה. דבהמה בחייה בחזקת איסור עומדת ואיתרע לה רובא דכשרין ואינה חשובה שחיטה לדברי הכל ויהא מותר לשחוט אחריהם:





רמב"ן

הא דתניא תינוק שנמצא בצד העיסה. פירש"י ז"ל שדרכו של תינוק לטפח באשפ' ושרצים מצויים שם וטמא את העיס' שאנו רואין שנגע בה ומיעוט נוסחאות הגיהו מגיהי ספרים לטפח באשפה על פי פי' זה אבל אינו בשום נוסחא בעולם ולא בנוסחתו של רש"י ז"ל עצמו.
ואין פי' זה מחוור ונכון, דאי הכי אמאי קתני ובצק בידו ולתני ונגע בעיסה בפנינו ואפשר דמכחן דרבנן קתני הכי אבל כולהו בודאי נגע משוו לה מדלא סמכי לה לחזקה דטהרה.
ומיהו ק', שודאי נגע וספקא דטומאת התינוק חזקת עיס' זו לאו כלום היא שהרי הורעה בפנינו דהכי אמרי' התם בפר' כל היד בג' מקומות הלכו חכמים אחר הרוב ועשאהו כודאי מקור ושליא וכו' ובעי למעוטי מאי למעוטי רובא דאיכא חזק' תנוק והא שליא נמי איכא למסמך חזקה דבית למיעוטא וכיון דנגע ודאי לא אמרי' הכא דהא נעשה בית כשליא והכי מוכח התם בפ"ק גבי מעת לעת שבודק וגבי ההיא דתנן מקוה שנמדד ונמצא חסר כל טהרות שנעשו על גבה למפרע טמאות דמפרשי' על' דלא אזלי' בתר חזקתו של מקוה ושל אשה שהרי חסר לפניך ולא הלכו בהן אחר חזקתם של טהרות כיון שודאי נגע.
ועוד מקשי' הכא מפני בצק שבידו ודאי נגע והתנן בפ"ג דטהרות בסמוך לזו תינוק בצד בית הקברות ושושנים בידו ואין השושנים אלא ממקום הטומאה [טהור] שאני אומר אחר (קנהו) [לקטן] ונתנו לו וכן חמור (בבית) [בין] הקברות כליו טהורים והכא נמי נימא אדם אחר נתן לו בצק זו.
וי"ל אף זו מפני שדרכו של תינוק לטפח בעיס' ואעפ"פ שיש כאן תרי רובי ואיכא תרי ספיקי לקולא אפ"ה כיון דמיעוט' כמאן דליתי' דמי הולכין אחר הרוב והכי איתא בסיפ' דהא מתני' ומייתי לה בפ"י יוחסין עיסה בתוך הבית ומשקים טמאים ותרנגולים שם ונמצאו נקבים בעיסה תולין בהם והא נמי להא מדמינן לה.
אבל ר"ת ז"ל פי' שכל התינוקות בחזקת טמאים והכי נמי בתוספת' במס' טהרות הניח' התינוק בד"א שהניחו כמה שהוא אבל הניחו מלוכלך ומצאו נקי טמא שהנדות מגפפות. וה"פ אע"פ שנמצא בצד העיס' ובצק בידו ר"מ מטהר שמא אדם אחר נתן לו הבצק והוא לא נגע ורבנן מטמאים מפני שרוב התינוקות מטפחים בעיס' ואם לא נמצא בצק בידו א"ל דאפי' רבנן מטהרים דאיתרע ליה רובא שאילו נגע היה לוקח בצק מן העיס' וא"ל להודיעך כחו דטהרה עדיפ' לי'.
ועדיין אין פי' זה מתוקן כל צרכו שאין התוספת' שאמר' שהנשי' מגפפות אותם ד"ה אלא דר' יהודה ועוד שאין זו אלא חשש' גרועה בעלמא וליכא רובא ואמאי מטמאי רבנן. 
ועיקר הפי' בתינוק שהוא ודאי טמא מפני שדרכו של תינוק לטפח בעיס'.
ובירוש' בפ"י יוחסין (קדושין ד, י) כך מצאתי וחכמים מטמאים מפני שדרך תינוק לטפח בעיסה ובצק בידו לאו דוקא אלא להודיעך כחו דר"מ כדפרישית ולרבנן אפי' אין כלום בידו מטמאין.
וכך מצאו בתוספת' דמסכת טהרות (ד, ז) דתני על תינוק שנמצא שומר בצד קופה של בצק או בצד חבית של משקין ר"מ מטהר וחכמים מטמאים שדרך תינוק לטפח א"ר יוסי אם יכול לפשוט ידו וליקח טמא ואם לאו טהור והאי מטמאין דאמרי רבנן תולין הוא ואיידי דאמר ר"מ מטהר אמר נמי וחכמים מטמאין א"נ מטמאין לטמא אבל אין זו חזקה בשורפין עליה את התרומה והכי איתא במס' קידושין ובמס' תרומות.





רשב"א

הא (דתניא) [דתנן] שדרכו של תינוק לטפח. פירש רבינו שלמה ז"ל לטפח באשפות שיש בהם שרצים, אבל לטפח בעיסה בודאי משוינן ליה מפני הבצק שבידו. ואינו מחוור דאם כן מה שנא בצק ליתני ונגע לפנינו בעיסה, ועוד שאם ודאי נגע משוינן לה אזלא לה חזקת העיסה. ועוד שהיה לנו לומר שאחר (ש)לקח העיסה ונתן בידו, דהא (תניא) [תנן] במסכת טהרות בפרק שלישי (מ"ז) תינוק שנמצא בצד בית הקברות ושושנים בידו ואין השושנים אלא ממקום הטומאה טהור שאני אומר אחר ליקט ונתן לו. ור"ת ז"ל פירש שדרכו של תינוק לטפח בעיסה ור' מאיר מטהר שאני אומר שעדיין בצק בחזקתו שאחר לקח ונתן לו העיסה, אף על פי שרוב התינוקות בחזקת טומאה וכדתניא בתוס' דטהרות הניחו מלוכלך ומצאו נקי טמא שהנשים נדות מגפפות אותן ע"כ יש מפרשים דבתינוק ודאי טמא מיירי, ודרכו של תינוק לטפח בעיסה כמ"ש, ובצק בידו דנקט משום רבותא דר' מאיר, וגרסינן בירושלמי פרק עשרה יוחסין (ה"י) וחכמים מטמאין מפני שדרך תינוק לטפח בעיסה, והאי מטמאין דקאמרי רבנן תולין היא, ואיידי דתנא (רבי) [ר' מאיר] מטהר אמרינן וחכמים מטמאין, אבל אין זו חזקה לשרוף עליה את התרומה והכי איתא במס' קידושין (פ, א) ובמסכת נדה (יח, ב).





ריטב"א

בכל יום בת קול יוצא כו' גמרא גמירה לה.



אי הכי סיפא נמי כיון דאסרת לשחוט אחריהם אמרי' שחיטה מעליות' היא איכא למידק מי דמי דבשלמא רישא כי אמרינן ליה שלא יכסה שב ואל תעשה הוא וחזי למימר הכי כדי שלא יבוא לעבור בלאו דנבלה אבל סיפא היכא שרינן ליה לשחוט אחריהם לאחותי' נפשי' לספק לאו דלא תשחטו ביום א' בקום עשה ומשום גזירה דלאו דנבלה ומאי אולמא דהאי לאו מהאי לאו. וי"ל קס"ד דמסתמא רוב מעשיהן מקולקלין אלא דחיישינן לחומרא בעלמא וכיון דכן ליכא לאו דלא תשחטו ביום אחד: גר' רש"י ז"ל שוחט באשפה מאי איכא למימר בא לימלך מאי איכא למימר ומהדרינן סיפא נמי בא לימלך מאי איכא למימר וה"פ בא לימלך בבית דין אם הוא חייב לכסות ואמרי' לי שיכסה מא"ל דהא ליכא הכא טעמא דלנקר חצירו ומהדרינן סיפא נמי כי אמרי' ליה שלא ישחוט אחריהם הא ליכא טעמא דבשר הוא דלא צריך ויש גורסים ולטעמיך סיפא נמי וכו' והכל דרך אחד:



הואיל ורוב מעשיהם מקולקלים פי' ומהאי טעמא נמי שרי לשחוט אחריהם דשחיטתם לאו שחיטה היא וא"ת מ"מ הא איכא מיעוטא דמעשיהם מתוקנים ור"מ חייש בכל דוכת' למיעוטא לחומרא יש מתרצים דלאו דוקא רוב מצומצם אלא קרוב לכל וכאותה שאמרו רוב עכו"ה פרוצים בעריות ורוב מצויין אצל שחיטה מומחין הן דלא אשתאר אלא מיעוטא דמיעוטא דלא חייש לה ר"מ והנכון דהכא איכ' חזקה דבהמה דאיסורא דמסייע ליה לרובא וה"ל אידך מיעוטא דמעוטא והיינו דפרכי' מאי ארי' רוב מעשיה מקולקלים כיון דסוף סוף טעמ' נמי משום חזקה והא לר"מ אפי' במיעוט וחזקה נמי איתרע ליה רובא וחשיב כמאן דליתא וכדמייתא סייעתא מהא דחילוק דקס"ד דכיון דספק טמא ברשות היחיד הוא דספיקו טמא ואלו ר"מ מטהר לגמרי על כרחין היינו משום דאוקים מיעוט תינוקת שאין מטפחין בהדי חזקות דמסייע ליה ואיתרע ליה רובא כמאן דליתא דאי דיינינן ליה בפלגא ופלגא ספק טומאה ברשות היחיד היא וספיקו טמא.



ופרקינן אם אמרו ספק טמא לטהר יאמרו ספק איסור להתיר כלומר דלעולם בפלגא ופלגא הוא ומספיקא מטהרין ליה ר"מ וטעמא משום דהוי דבר שאין בו דעת לשאול דספיקו טהור ורבנן דמטמאין היינו דתולין כדאי במס' נדה ובפ' בתרא דקידושין מפרש שעשו אותו כדבר שיש בו דעת לשאול לחוש לו להחמיר והקשה ה"ר שמואל וורדוס ז"ל לרבנן מאי סבירא להו בחש"ו אי רוב מעשיה' מקולקלים יהי' מותר לשחוט אחריהם דהא אינהו לא חיישי למיעוטא וא"נ סבירא להו דפלגא מקולקלי ופלגא מתוקני' כיון דאיכ' חזק ה"ל כאילו רובם מקולקלי' ויהא מותר לשחוט אחריה' דמאי חומרא שייך הכא היכא דאיכא רובא דהא לא עבדי' הכי בשום דוכתי ותי' דפלגא ופלגא ליכא למימר דבהא ודאי א"א לצמצם אלא רובם מקולקלים או רובם מתוקנים וחיישי' הכא לחומרא לאסו' שחיטתו והכא לחומרא לאסור לשחוט אחריהן ומשום דמסתבר טפי לומר דרובן מקולקלי נקיטי דמאי דחיישי' לשחוט אחרייהן לחומרא בעלמא.



תינוק שנמצא בצד העיסה ובצק בידו וכו' רש"י ז"ל מפרש דתנוק ודאי נגע כיון דבצק בידו אלא דמספק' לן מיהו אם הוא טמא מפני שהוא מטפח באשפות שיש בהן נבלות ושקצים ורבנן מטמאין מפני שרוב התינוק' מטפחין שם וטמאים ור"מ מטהר משום מיעוט שאין מטפחין וטהורין וחזקת טהרה דעיסה ואינו מחוור דאי ודאי נגע הא ליכא חזקת טהרה דעיסה כדמוכח בפ' המפלת גבי שלי' בבית הבית טמא וכדפרש"י התם ועוד דבצק שבידו אינו ראיה דודאי נגע דדילמא טהור נתן בידו וכדתניא בתוספתי גבי תינוק שעומד בצד בית הקברות ושושנים בידו וא"א לשושנים אלא ממקו' טומאה טהור שאני אומר אדם טהור נטל ונתן לו ועוד שלשון מטפח לא שייך אלא בדבר של אוכל ומשקה לכך הנכון דהכא בתינוק שהוא ודאי טמא א"כ דסתמ' טמא מדרס דאמר בתוספתא לפי שנשים נדוד מגפפות אותו ואין הספק כאן אלא אם כגע בעיסה אם לאו לפי' שרוב תינוקת מטפחין בעיס' ומיעוט אין מטפחין בה ור' מאיר אזיל בתר מיעוטא וחזקת עיסה ורבנן חיישי לרובא והא דקתני ובצק בידו משום כחו של ר"מ היא דאפי' בהא מטהר דתלינן דאדם טהור נתן לו אבל לרבנן בלאו הכי נמי תולין משום רובא. והכא תניא בתוספתא דטהרות שנמצא עומד בצד קופה של בצק או בצד חביות של משקין ר"מ מטהר וחכמים מטמאין לפי שדרך תינוקות לטפח ע"כ וזהו ראי' לפי' זה וכן פר"ת ז"ל וכן הארכתי במס' נדה ומס' קידושין בס"ד.





המאירי

אע"פ שכל שאין בו דעת לישאל ספקו טהור אף ברשות היחיד יש דברים שחזקתן מביאתן לטומאה אף בשאין בו דעת לישאל כיצד תינוק בצד העיסה ותינוק סתמו טמא שהרי הוא יונק מאמו נדה ובצק בידו העיסה טמאה מפני שדרך התינוק לטפח בעיסה ויש לנו לדון שמעיסה זו הוא ויש מפרשים בתינוק שאינו מוחזק בטמא ונגע בעיסה ומפרשים דרכו לטפח בשרצים ואין לשון נמצא בצד העיסה מורה כן ובמסכת קדושין יתבאר שאין שורפין על חזקה זו:





מהרש"א - חידושי הלכות

תד"ה מ"ט דר"מ הואיל כו' דמספקא להו לרבנן אי רוב מעשיהן מקולקלים כו' עכ"ל וה"ה דהמ"ל דמספקא להו אי פלגא ופלגא הוא סמוך פלגא לחזקה כו' כמ"ש לעיל ולר"מ דקאמר טעמיה הואיל ורוב מעשיהן מקולקלין לא בעי למימר פלגא ופלגא וסמוך פלגא לחזקה כו' למאי דמסיק יאמרו ספק איסור להתיר כיון דר"מ חייש למיעוטא ה"נ אית לן למיחש למיעוטא דסמוך פלגא לחזקה לא הוי אלא ברוב א' אבל למאי דקאמר רוב מעשיהן מקולקלין הרי רוב וחזקה וה"ל המיעוט מיעוטא דמיעוטא לא חיישינן ליה כלל אפילו לר"מ כמו שכתבו התוס' לקמן וק"ל:





מהרש"א - חידושי אגדות

כל העולם כולו ניזון בשביל חנינא כו'. יבואר במסכת תענית:





מהר"ם

בתוס' ד"ה סיפא נמי וכו' וי"ל דאי לאו דרוב מעשיהם וכו' אלא שלא נחמיר וכו'. ר"ל דעיקר הטעם שפוטרים מכסוי ברישא לא הוי מטעם הך גזירה אלא עיקר הטעם הוא משום דרוב מעשיהם מקולקלים ולא הוצרכו לטעם דגזירה אלא כדי שלא תאמר אע"ג דרוב מעשיהם מקולקלים מאי נפסיד בזה אם נחמיר לכסות לכך הוצרך לטעם דגזירה וקאמר אם נחמיר לכסות אפשר דאתי למיכל מיניה וק"ל:





חכמת שלמה

רש"י בד"ה לא מיבעיא כו' בצא ונחור הס"ד:


בד"ה רוחות זעפא כו'. נ"ב פי' רוח קשה:


בד"ה ואחרים רואין כו' כשרה אותן כו' הד"א:


בד"ה מאי אריא כו' ורובן מתוקנין הוה כו' כצ"ל:





רש"ש

רש"י (במשנה). דהתראת ספק היא. עמש"כ לעיל (פ) על דבריו:



תד"ה רוב. שאני אומר אדם טהור נתן לו. עמש"כ בדבריהם בקדושין שם:





בן יהוידע

וַחֲנִינָא בְּנִי דַּי לוֹ בְּקַב חֲרוּבִין. יש להקשות הוה ליה למימר מזונו קב חרובין? ונראה לי בס"ד להודיע דאל תחשוב שהוא היה מצטער על המעט הזה שרואה עצמו חסר מן המזון של אחרים לכך אמר 'דַּי לוֹ' שהוא היה שמח בזה המעט והגרוע שאינו מתאוה למאכל יותר חשוב מזה.





חידושי חת"ס

ר"ח ב"ד די לו פירש"י מתפרנס בצער ובצמצום. משמע שהיו לו צער בזה ועפי"ז כ' ת"ח מ"ש פה ע"ש דברים מתוקים. אמנם מ"ו בהפלאה אמר די לו שהיו מרוצה ולא ביקש יותר והי' באמת די לו במדת ההסתפקות וסבלנות שלו ודפח"ח. ואמרתי היינו פתורא דד' רגלים שהראו לרחב"ד משמיא במס' תענית והיינו תורה ועבודה וגמ"ח והרגל הרביעי מדת סבלנות וההשתוות ומשו"ה כשפסק מדת סבלנות שלו וביקש משמים ויהבו לי' זהב מן השמים נחסר לו רגל א' היינו מדת הסבלנות הנ"ל והתפלל והחזיר למקומו כמבואר שם. והיינו נמי דאמרינן במס' ברכות דאמר מרע"ה אם כסא של ג' רגלים אינו יכול לעמוד כסא של רגל א' איך יעמוד ומקשים הא יהיו כסא של ד' רגלים. והא"ש דזכות אברהם יצחק ויעקב היינו ג' רגלים תורה ועבודה וגמ"ח דגמ"ח היינו אברהם עבודה היינו יצחק שנעקד ע"ג המזבח ותורה היינו יעקב איש תם יושב אוהלים. וחשב מרע"ה כי ישראל שלימים בכל אלו יותר ממנו ואוחזים מעשי אבותיהם בזה יותר ממנו ואפ"ה אינם יכולים לעמוד איך הוא יש לו רגל א' מדת הסבלנות ואיך יכול לעמוד ברגל א' וק"ל:


חשו"ק ששחטו ואחרים רואין אותן חייב לכסות. יל"ד ממשנתינו דחשו"ק צריכים ב' עדים שיעידו על שחיטתן מדתנו אחרים רואים לשון רבים וחייב לכסות לשון יחיד ש"מ לא אעלמא קאי אלא בעינן ב' רואים להעיד על שחיטתן אע"ג דסגי בעלמא בע"א כדאמר רב לעיל י"ב ע"א וכבר עמד בזה בס' ראש יוסף במתניתין קמייתא ריש מכילתין ע"ש ובספרו פרי מגדים מ"מ י"ל ולחלק עפ"י מ"ש רשב"א במשמרת הבית טעם להאמן ע"א על השחיטה משום דאין חזקת אינו זבוח כשארי חזקות שהרי אנו עוסקים בה תמיד לסלק אותה החזקה ע"י שחיטה ואינה כחזקה העשוי לעמוד כן לעולם. ומעתה ע"א מעיד שנעשה כנהוג שנסתלקה החזקה משו"ה מהימן ואינו מעיד נגד החזקה וא"כ תינח בסתם בהמה אבל זו שמסורה ביד מקלקלים חשו"ק י"ל צריכים ב' עדים ולפ"ז צ"ל דיוקא דרישא וסיפא דמתניתין כך אם אחרים ב' רואים חייב כל הרואה לכסות הדם ואם שחטו בינם לבין עצמם פטור כל אדם לכסות הא אם שחטו וא' ראה אותו הרואה חייב לכסות ושארי כל אדם פטורים:


ומודים שאם שחט שאינו סופג את המ' פירש"י דה"ל התראת ספק וט"ס הוא וצ"ל עבירות ספק וכן הוגה בגליון ש"ס חדשים. ומ"מ נ"ל נפקותא בזה שאם אכל א' כזית משחיטתם ושוב שחט הוא בעצמו בנו של הראשון דלכאורה עבר על לא תעשה ממ"נ או משום נבלה או משום או"ב וע"מ פטור משום התראת ספק כמו בהכה את זה וחזר והכה את זה לעיל פ"ב ע"ב ע"ש. א"נ י"ל אם שחטו ואחרים ראו והלכו להם ולא שאלנום אי שחטו שפיר או לא ושחט זה בנו אחריו בהתראה ושוב חזרו הרואים ואמרו שפיר שחיט מ"מ אינו לוקה דה"ל התראת ספק ואלו הי' רוב מעשיהם מתוקנים היו לוקה על הרוב כמ"ש תוס' ס"פ יוצא דופן דרוב הוה התראת ודאי אבל כיון דרבנן מספקא להו ומכ"ש לר"מ דרוב מעשיהם מקולקלים ה"ל התראת ספק וכבר מזה לעיל פ"ק דף י"א ע"ב בחידושינו ע"ש:


מ"ש רישא ומ"ש סיפא בס' ראש יוסף הקשה דלמא סיפא דהוה דשיל"מ לא סמכינן ארוב מעשיהן מקולקלין וכבר כתבתי לעיל דכ' ר"ן ריש מס' ביצה דאזלינן בתר רובא רק דלא בטיל ברוב אבל בתר רובא אזלינן אפ' בדבר שיל"מ. ובלאה"נ לק"מ דתאמר אם כיסוי הדם אין לו מתירין ומה שייך בקיום מצוה אין לו מתירין יכסה ויכסה. ואי תימא שיש לו הפסד שצריך לשרוף עץ לעשות אפר א"כ ה"נ באו"ב מי לא עסקינן דצריך לדם ונפיל לי' יאניבא בכתני' ואדהכי והכי מפסיד כתני' ואי נחיר וטריף מפסיד בהמתו וק"ל:


אלא רבנן אכולי מלתא פליגו וכו' לכאורה י"ל הא דסתם רבי ברישא פטור מלכסות ובסיפא נקיט פלוגתא היינו משום רבי לנפשי' הכריע בכיסוי דס"ל כר"ש דשחיטה שאינו ראוי' פטור מלכסות א"כ הרואה שמכסה יאמר שחיטה מעליא הוא ואתי' למיכל מיני', ע"כ סתים רבי פטור מלכסות משא"כ באו"ב ס"ל לרבי שחיטה שאינה ראוי' נמי חייב באו"ב א"כ לא יבוא מכשול ע"כ מייתי פלוגתא ושנה החיוב בלשון חכמים אע"ג דלמסקנא ס"ל לרבי הלכה כר"מ כדמסיק הא דאחריתי. מ"מ י"ל כדסתם מתניתין הוה ס"ל הלכה כחכמים לענין או"ב קודם חזרה וק"ל:


בשלמא רבנן לחומרא. מסקו תוס' דלרבנן מספקא להו והשתא לא מהני חזקה מידי עכ"ל צריך ביאור מ"ט לא מהני חזקה מידי וי"ל כמ"ש שלטי גבורים פא"ט דלענין פלוגתא וספיקא דדינא אין חזקה מועלת דמפני חזקה של זה לא ישתנה הדין ובמל"מ בהלכות טומאת צרעת מסופק בזה והיינו סברת תוס' דוודאי אי ברי לן שמעשיהן מחצה מקולקלים ומחצה מתוקנים א"כ בכל שחיטה יש ספק אם זו הי' ממעשיהם המקולקלים או מהמתוקנים אמרינן אוקי בהמת זו בחזקת שאינו זבוח ומעשה זה היו מקולקל. אבל אי מספקא לן אם זמן ועידן רוב מעשיהם מקולקלים ואז אפי' אי קמי שמיא גליא שפעם הזאת שחיט שפיר מ"מ נבלה היא משום דאזלינן בתר רובא ואי רוב מעשיהם מתוקנים א"כ אפי' קמי שמיא גלי' דשחיטה זו נתקלקלה מ"מ מי שאוכל אין עליו עון אשר חטא כי כך הדין דאזלינן בתר רובא וא"כ חזקתה של בהמה זו לא תכריע הדין לומר שיהיו רוב מעשיהם מקולקלים וק"ל:


מחייב הי' ר"מ על שחיטתן משום נבלה משום שרוב מעשיהן מקולקלין הקשה בס' ראש יוסף בשם אביו זצ"ל מנ"ל דר"מ מחייב משום נבלה דלמא ס"ל פלגא ופלגא הוא וע"י חזקה נעשה רובא ואי משום דר"מ חייש למיעוט ואמאי פוטר מלכסות ומאו"ב י"ל כיון דהא דחייש למיעוט אינו אלא מדרבנן וחשו חכמים דלמא אתו למיכל מיניהו ולא העמידו דבריהם. ולפע"ד י"ל דאי בכל דוכתא חיישינן למיעוטא ועבדינן הכא והכא לחומרא תו לא אתי' למיכל מיניהו דידעו אינשי משום מיעוטא נמי מחמרינן לכסות ולאסור ולשחוט או"ב וליכא למגזר לר"מ דלמא אתי למיכל מיניהו וק"ל:


מאי אירי' רוב אפי' מיעוט נמי וכו' פירש"י חזקת אמה"ח שגירת לישנא נקיט דהא ר"מ ס"ל אין אמה"ח נוהג אלא בבהמה טהורה דכתיב וזבחת מבקרך ומצאנך עיין לקמן ק"ב ע"א. אלא חזקת איסור בשר מן החי דמודה ר"מ דנוהג בעוף לר' יוחנן דאיסור אמה"ח נפקא מבשר בשדה טרפה ובזה אין חילוק עוף לבהמה ע"ש ק"א ע"ב פלוגתת ר' יוחנן ור"ל וקיי"ל כר' יוחנן לגבי ר"ל ופריך הכא שפיר וק"ל:


מאי אירי' רוב אפי' מיעוט נמי. לשיטת רש"י דרוב מטפחים אתינוק מטפח קאי א"כ יש לדון גם אתינוק עצמו אם הוא טמא ואית לי' חזקת טהורה טרם שטפח בשרצים וא"כ יש כאן ב' חזקות לטהרה חזקת התינוק וחזקת העיסה וא"כ מאי פריך דלמא משום ב' חזקות עם המיעוט הוה הרוב כמאן דליתי' אבל בחשו"ק ליכא אלא חזקה אחת וראיתי למ"ו הגאון בהפלאה למס' קידושין שם כ' דגם בחשו"ק איכא ב' חזקות חזקת שאינה זבוח דבהמה שנשחטה ע"י חשו"ק וחזקת היתר שחיטה לאידך בהמה שמותר לשוחטה היום ע"ש ועל כיסוי דם ונבלה לא יועיל תי' זה וצ"ל אה"נ דהו"מ לשנויי הכי אלא אכתי תיקשי למה לי רוב בפלגא ופלגא סגי דאי מצרפין ב' חזקות למיעוט לבטל הרוב כמאן דליתי' דמשו"ה מטהר ר"מ מכ"ש דחזקה יצורף לפלגא למיעבד אידך פלגא כמאן דליתא וק"ל:


והנה הרמב"ם ספ"ט מטומאת מת מבואר בדבריו דמשו"ה מקילינן בס' טומאה בר"ה היכי דלא אתחזק טהרה משום דספיקא דאורייתא מן התורה לקולא ע"ש משמע דלא ס"ל דטהרה בר"ה אתי' מהלכתא דסוטה עיין לעיל בתוס' ט' ע"ב וא"כ להרמב"ם למאן דס"ל מביאין אשם תלוי על ס' חתיכה א' ולדידי' כל ספיקא דאורייתא לחומרא מן התורה הה"נ ס' טומאה בר"ה היכי דלא אתחזק טהרה טמא. והנה ר"מ ס"ל הכי בפי' ספק אכל ועמ"ש בפלתי בקונטרס הספיקות בזה. וא"כ ר"מ דמטהר בשמעתין למסקנא אע"ג דהוא פלגא ופלגא וליכא חזקת טהרה דהרי ע"י צירוף החזקה עם המיעוט נעשה פלגא ופלגא אפ"ה מטהר ר"מ. וצ"ל או כשיטת רש"י הנ"ל דהכא איכא תרי חזקות וחד חזקה מצטרף למיעוט למיעבד פלגא ופלגא ואוקמא אאידך חזקה לטהר. או ס"ל כהתוס' דהא דאמרינן עשאוהו כיש בו דעת לישאל הוא לרבנן. אבל לר"מ ה"ל אין בו דעת לישאל וטהור מן התורה אפי' ברה"י מקרא דרב גידל:


ולעיל בסוגיא דרוב וחזקה כתבתי מ"ש לי בני הבחו' המופלג כ"ה שמואל וואלף שיחי' דיש מזה ראי' נגד הריב"ש בתשו' דס"ל דרוב לא עדיף משתי חזקות ועיין פני יהושע בק"א ספ"ב דכתובות. ובשמעתין לשיטת רש"י מוכח דלמסקנא לרבנן לולי שאין בו דעת לישאל הי' שורפין עליו את התרומה אע"ג דאיכא ב' חזקות נגד הרוב ועכשיו הראני בני שי' הנ"ל בוויכוחו עם מו"ח זקינו הגאון מ"ה עקיבא ני' אבד"ק פוזנא יע"א שהוא עצמו חזר ודחה זה די"ל שאני הכא דבנידן דריב"ש בנפל במים שאין להם סוף דטרם בוא הרוב דנטבעים ומתים כבר טרם זה הי' ב' חזקות חזקת אשת איש דאשה וחזקת חי דבעל ושוב לא אתו חד רובא ודחי ב' חזקות משא"כ הכא בטרם בוא חזקה דעיסה כבר נתבטלה חזקת טהרה דתינוק ברובא דמטפחים בשרצים ושוב לא חזי לאיצטרופי חזקת טהרה דעיסה. ודבריו נכונים ונדחו בזה גם דברי נב"י שהבאתי שם לעיל דבכל פרה אדומה איכא ב' חזקות חזקת טומאה דגברא וחזקת שאינו זבוח דבהמה דלמא במקום נקב קשחיט ולהנ"ל ליתא שכבר נדחה חזקת שאינו זבוח ברוב בהמות כשרות טרם יבוא חזקת טומאה דגברא. ומו"ח הגאון הנ"ל כ' לדחות דברי בני שי' ולישב הריב"ש דהריב"ש נמי לא קאמר אלא ב' חזקות נגד רוב הוה ספק שקול ולא ודאי וא"כ א"ש דרבנן מטמאים הכא לתלות וישב בזה ק' תוס' דשמעתין והאריך בתשובתו לבני שי' ואין דבריו נראין דהא משמע אי הי' בו דעת לשאול היו שורפין מן התורה ולא הוה אפי' ס' ותיקשי אהריב"ש אבל הנ"ל נראה נכון בעזה"י:





דור רביעי

דף פ״ו ע״א במשנה חשו״ק ששחטו ואחרים רואין אותם חייב לכסות, ופרש״י ז״ל ״דאמרן בריש מכילתן דשחיטתן כשרה אותן אחרים חייבין לכסות, כדתנן לקמן שחט ולא כסה וראהו אחר חייב לכסות״ עכ״ל רש״י ז״ל, רצה לתרץ דלא תימא דמשנה שאינה צריכה היא דכל שאחרים רואין את השחיטה שהיא הוגנת פשיטא דצריכה כסוי, לכן כתב דאתא לאשמעינן דאחר חייב כדתנן לקמן. אלא דלא ידעתי מה הועיל בזה דכיון דהכל תנן מפורש במשנה אחרינא, הן הא דאחרים רואין אותן דהשחיטה כשרה, והן הא דהרואה חייב לכסות, מה בעי הכא לאשמעינן ומכ״ש דסיפא באוא״ב היא אינה צריכה, דפשיטא דאסור לשחוט אחריהן כיון דשחיטתן כשרה. ופלא תראה דהטור בסימן ט״ז וכ״ח מביא הני דינים דבאחרים רואים אותן חייב משום אוא״ב בשוחט אחריהם וכן חייב לכסות דם שחיטתן אבל הרמב״ם ז״ל השמיט את שניהם, וע״כ משום דפשיטא ומשנה שאינה צריכה היא, אלא דא״כ קשי׳ על רבנו הקדוש למה הביא הוא דין דא״צ, אשר הרמב״ם ז״ל השמיטו מחמת רוב פשיטותו. אבל דע דלפי מה שבארתי לקמן שם המשנה דקתני ראה אחר חייב לכסות, אין ללמוד על שחיטת חשו״ק דחייב אחר לכסות, דאם נאמר דמצות כסוי גמר השחיטה אין החיוב לגמור אלא אי איכא התחלת המצוה ולא גמרה, שוב חייב כל מי שרואה לגמרה מצד ערבות משא״כ בחשו״ק דהוה כמתעסק דאין כאן התחלת מצוה כלל, וליכא כאן שוחט אלא נשחט, הוו״א דגם אחר פטור, אבל בבריית׳ דדריש מואומר אל בנ״י שהוא אזהרה על כל ישראל דודאי לא צריך קרא מיוחד ע״ז, דמצד ערבות חייב הרואה לגמור מה שפשע בו חברו והניחו בלי גמר, אלא דקרא אתא אפילו ליכא שוחט המתחיל חייב לכסות, וכמש״כ הרמב״ם ז״ל דכסוי מצוה בפ״ע ואינה תלוי׳ בשוחט בלבד, ור״ל דאף דליכא שוחט איכא כסוי, ולכן גם בחשו״ק צריך אחר לכסות. וזאת אתא התנא להשמיענו ואגב כסוי נקט נמי בסיפא באוא״ב האי דינא אף דשם ודאי א״צ. ואולי גם באוא״ב י״ל דהוו״א דוקא בדאיכא שוחט דלא תשחטו כתיב, אבל בדליכא שוחט כגון חשו״ק או במתעסק. אז פטור השני. אולם הרמב״ם ז״ל שכתב שם וגם באוא״ב דחשו״ק ששחטו בינם לבין עצמן ליכא מצות כיסוי ולא איסור אוא״ב, ומכללא נשמע דבאחרים רואים אותן חייב משום אוא״ב ובכיסוי לא חש להביא האי דינא בפירוש כנלפע״ד ודו״ק.


שם גמרא ורבנן מ״ש רישא דלא פליגי ומ״ש סיפא דפליגי. הקשה הלב ארי׳ הרי שנא ושנא לרבי דסתם לעיל באוא״ב כר״מ דששא״ר ש״ש, ובכסה״ד כר״ש דלא שמיה שחיטה משום דאשר יאכל כתיב, וא״כ האי שחיטת חשו״ק דספק הוה ובמקום חזקת איסור דלכ״ע אסור מן התורה, ולא קרינן בי׳ אשר יאכל לכן לכ״ע פטור מכסוי, משא״כ באוא״ב אע״ג דאסור באכילה חייב בששא״ר וה״ה כאן בספק שחיטה דאסור עכ״פ לשחוט אחריהן מספק והביא דעת הב״ח דבכל ספק בשחיטה שאירע פטור מכסוי מטעמא דאשר יאכל כתיב והאי אסור באכילה מה״ת עיי״ש.


ולפע״ד לא נראין הדברים דכל דקמא שמי׳ גלי׳ דראויה לאכילה חייב בכסוי, כי לאו כל אנפין שווין בהא דבעינן ראוי׳ לאכילה למשל בעירוב או במבשל ביו״ט כל שאינו ראוי׳ לאכילה אפילו מצד ספק אין עירובו עירוב, וגם חייב אבישול ביו״ט, וכן בקרבן פסח דשכח מה שאמר לו רבו, אם קודם זריקה שכח הוה אינו ראוי׳ לאכילה מחמת ספק כבפסחים פ״ח ע״ב, אבל כגון הכא דבעינן ראוי׳ לאכילה לחייב בכסוי לא בעינן ראוי׳ לאכילה ממש דלאו משום דסופו להיות נאכל חייב בכסוי׳ אלא הוה כמו אתרוג דאינו יוצא, אלא אם הוא ראוי׳ לאכילה ובכעין אלו לא אמרינן דספק כודאי אינו ראוי׳ דהא לא בעינן כלל שיבא לידי אכילה כמו בפסח דאיכא מצוה באכילת פסחים וכן בעירוב דקובע מקום במקום שיסעוד וכן מבשל ביו״ט דהותר רק לאו״נ. ובמ״א הארכתי בכל זה. ותדע דכן הוא דאם כדברי הב״ח ז״ל גם באסור מדרבנן לאכול מקרי אינו ראוי מה״ת, עיין מל״מ ריש פ״ז מתרומות ובשעה״מ ריש פ״ח מלולב, איך קאמר בגמרא לעיל דלמ״ד אין שחיטה לעוף מה״ת, בנוחר ומעקר צריך לכסות, ואמאי הא סכ״ס אינו ראוי לאכילה הוה אלא ודאי דכאן כל שאפשר להיות ראוי׳ חייב לכסות ודוק. (וממה שכתבתי לעיל לענין שוחט וצריך לדם לכאור׳ יש סתירה אבל יל״י).


והנה הסוגי׳ הלזו כולה מוקשה מרישא ועד גמירא ואין יוצא ואין בא בה כאשר אסדר לפניך החמורות העצומות אשר נופלת בה:


א׳) קושית התוס׳ דאיך אפשר לאמר דמשום שלא יאמרו שחיטה מעלייתא היא, נתיר לאו דאוא״ב בקו״ע, וע״כ כתירוצם דידע הש״ס דמשום דרוב מעשיהם מקולקלין מעיקר הדין היה פטור מלכסות, ומותר לשחוט אחריהן אלא דשלא נחמיר להטעין כסוי צריך ליתן טעם שלא יאמרו, וא״כ ה״ה באוא״ב. ועיין בלב ארי׳ שהביא בשם הריטב״א ז״ל דבאמת רק משום חומרא בעלמא ס״ל לחכמים דצריך כסוי ואסור לשחוט אחריהם, וכן משמע מלשון הש״ס דקאמר בעלמא רבנן לחומרא. אלא דא״כ הקשה הלב ארי׳ מה פריך אלא ר״מ מאי טעמא, הלא כבר הטעם אמור כדי שלא יאמרו שחיטת חשו״ק שחיטה מעליתא היא, עיי״ש מה שנדחק בזה. ובסוף דברנו ישבנו קושי׳ זו בטוב טעם, אלא דבאופן אחר קשה דלמה לי׳ טעמא כלל לר״מ, כיון דמעיקר הדין פטור והלא הגמר׳ לא חידש לנו בזאת מידי רק דאמרו דלר״מ מעיקר הדין פטור וזאת כבר ידענו.


ב׳) ויותר קשה לי דר״מ ורבנן פליגי כאן מהיפך להיפך דר״מ דחייש למעוטי מותר לשחוט אחריהם, ולרבנן דלא חיישו אסור, אתמהה!


ג׳) דקאמר בטעמא דר״מ משום דמחייב היה ר״מ על שחיטתן משום נבלה, וע״ז מקשה מ״ט, א״ר אמי הואיל ורוב מעשיהם מקולקלים. מלשון זה מוכח דרבנן לא פליגי על הא דרוב מעשיהם מקולקלים. דהרי לא אמר דר״מ ס״ל רוב מעשיהן מקולקלין, אלא דכן הוא אליבא דכ״ע. ותדע דר׳ יעקב אר״י לא קאמר אלא דר״מ הי׳ מחייב על שחיטתן משום נבלה, וע״ז בודאי פליגי רבנן וכן מוכח זאת מן המשנה עצמה, דקתני ומודים חכמים לר״מ שאינו סופג את הארבעים, ואי ס״ד דמודים דלוקה משום נבלה על אכילת שחיטתן, יותר הול״ל דמודים חכמים דלוקה משום נבלה, אבל למה לא קאמר ר׳ יעקב אר״י דטעמא דר״מ משום דרוב מעשיהן מקולקלין אי רבנן פליגי עלי׳ וס״ל דאינו כן.


ד׳) וממילא נצמחת הקושי׳ העצומה שבתוס׳ ד״ה מ״ט דרבנן דלמה לא ילקה לרבנן משום נבלה, דלא די הוכחתי דלעיל דמשמע דהאי רוב מעשיהן מקולקלין הכל מודים, וגם קשה לאמר דר״מ ורבנן פליגי במציאות הקשה הרש״ש מודין מאי ס״ל לרבנן אי ס״ל רוב מעשיהם מתוקנים למה לא נאכל משחיטתם ואי ס״ל פלגא ופלגא למה לא יתחייב על שחיטתן משום נבלה כיון דספק במקום חזקה מוקמינן אחזקה. ואפילו נאמר כדעת הרשב״א ז״ל לעיל ט׳ דבמקרה הנעשה ומספקינן על המעשה לא שייך חזקה, מ״מ אמרינן חזקה שלא נעשה מעשה מתוקנת עיי״ש מש״כ בזה באריכות.


והתוס׳ שתרצו בזה דרבנן מספקא להו אי רוב מעשיהן מתוקנים או מקולקלים והשתא לא מהני החזקה מידי, לא זכיתי להבין דכל ספק דעלמא דמוקמינן אחזקה הוא כן דלא ידעינן לאיזו צד הרוב נוטה כי כל דבידי שמים א״א לצמצם ולאמר דמחצה הכי ומחצה הכי, ואדרבה בטח אנו יודעים דלאו בצמצום הוא וכמש״כ התוס׳ לעיל כ״ח ע״ב ד״ה לפי שא״א לצמצם, אלא כל שאין אנו יודעים להיכן הרוב נוטה מקרי אצלינו ספק השקול, והחזקה מכריעה הספק לצד החזקה לאמר דעכשו כך היה, כדי להעמיד הדבר בחזקתו, וא״כ דברי התוס׳ בזה נפלאים בעיני הרי דבשום אופן אין לאמר דר״מ ורבנן פליגי במציאות הרוב הלזה ובמה פליגו?


ה׳) דקאמר בגמר׳ דרבנן אכולה מלתא פליגי, וזה פלא דבמשנה לא קתני הכי אלא דבכסה״ד לכ״ע פטור מלכסות, ורק באוא״ב מביא פלוגתא דר״מ ורבנן והגמר׳ לא הגיה במשנה מאומה, ועיי׳ בחדושי החת״ס ז״ל מה שנדחק בזה.


ו׳) והוא היותר זר בעיני, דמסיק דהורה רבי כר״מ והורה רבי כרבנן, והוכיח דאחרינייתא הא דהורה רבי כר״מ, וכן אקבע הלכתא ברמב״ם וש״ע, ויאמר נא כל מי שרגיל בדרכי הש״ס, איה נמצא כמו זה דבמשנה שנה רבי ר״מ וחכמים, ור״מ לקולא וחכמים לחומרא, דפשיטא ופשיטא דהלכה כמותם, וחזר רבי אח״כ, ומה ראה רבנו הקדוש על ככה, לחזור מהוראתו כחכמים ולחומרא ולקבוע אח״כ הלכה כיחידאי ולהקל, אם כל עיקר הפלוגת׳ כפי שפרשו התוס׳ והראשונים ז״ל, אי רוב מעשיהם מקולקלים או רק ספקא הוה אי רוב מתוקנים או מקולקלים, וכל מי שיש לו מוח בקדקדו צריך להודות כי סוד כמוס איכא הכא שנעלם מאתנו.


אבל לפי הצעתינו בפתיחה בעיקר א׳ וד׳ תתגלה המכסה ויתמלא הבית אורה, דהנה כפי שהוכחנו ר״מ כרי״ש ס״ל דנחירה לא אשתרי כלל, ולדידי׳ כל פסולי שחיטה אפילו במקצת השחיטה נבלה הוה, דהרי לא שחט רובא כאשר בארתי שם, וא״כ שחיטת חשו״ק אע״ג דודאי דרכם לשחוט כדרך השוחטים מ״מ אין מדוקדקים על מקצת פיסול, כי לזה צריך התבוננות וזהירות יתירה שלא יקלקל השחיטה, וכמש״כ הרשב״א ז״ל בריש מכילתן בשחיטת כותי עיי״ש. ומכ״ש חשו״ק דאין דעתם שלמה שעלולים לקלקל במקצת. וע״ז אמר ר״מ מחייב על שחיטתן משום נבלה, ומשום דרוב מעשיהם מקולקלים. אולם חכמים דר״מ דכר״ע ס״ל, וקודם שנתקבלה חזרתו (דהרי כל המשניות נסדרו עוד בימי רבי כר״ע קודם חזרה משום דהאי והודה לו ר״ע לא נתקבל מיד וכמש״כ בפתיחה) אין פיסול במקצת ואפילו סימן אחד כלו בפיסול רק טרפה ולא נבלה, ובמקצת הסימנים רק דברי סופרים דאין לוקין, וא״כ אין לאמר דרוב מעשיהם מקולקלים ועלולים לנחור ולעקור ולא לשחוט כלל, דמהיכי תיתי. ולכן לרבנן חייב לכסות וגם אסור לשחוט אחריהם דהרי אין כאן נבלה רק טרפה ואסורה באכילה. וניהו דלר״ש גם בזה מותר לשחוט אחריהם דהוה עכ״פ ששא״ר מה״ת, ואפילו בפיסול במקצת דאינו אלא ד״ס מ״מ לענין זה כדאורייתא יחשב רק שאין לוקין עליה׳, דהרי תראה דהרמב״ם בפ״ב מהל״ש פסק דחולין שנשחטו בעזרה אינו אלא מדברי קבלה ומ״מ פסק דבחולין שנשחטו בעזרה פטור מלכסות, מ״מ הני חכמיו של ר״מ הן רבי וחבריו, דלענין ששא״ר סברו כר״מ דשמה שחיטה, ולכן פליגי וס״ל דאסור לשחוט אחריהם אבל בכסה״ד דס״ל לרבי כר״ש דששא״ר לא שמיה שחיטה משום דאשר יאכל כתוב, גם לדידי׳ פטור מלכסות. וא״כ ברישא קתני סתם דפטור מלכסות בין לר״מ ובין לחכמים, ולא מחד טעמא דלר״מ דס״ל ששא״ר ש״ש גבי כסוי פטור משום דהוה נבלה ממש, וליכא כאן שחיטה כלל, ולחכמים דהם רבי וחבריו דלא הוה נבלה אלא אסור מדברי קבלה וכמו חולין שנשחטו בעזרה לדעת הרמב״ם, מ״מ לפטור מכסוי סגי דהרי אסורה באכילה והוא כדאורייתא, אבל באוא״ב דס״ל לרבי וחבריו כר״מ דששא״ר ש״ש פליגי ואמרו דאסור לשחוט אחריהם, ומודים דאינו סופג את הארבעים דאפשר דנחרו או עקרו והוה ספק נבלה.


וכל זאת קודם שקבל רבי החזרה דר״ע דהודה לקבלת ר׳ ישבב בשם ר׳ יהושע דכל פסול ואפילו במקצת השחיטה נבלה, אבל אחר חזרה זו פשיטא דיש לפסוק כר״מ הן בכסה״ד והן באוא״ב, ולכן הורה רבי תחלה כחכמים ואח״כ חזר להורות כר״מ, דהיינו לאחר שקבל דהודה ר״ע, כי רק בסוף ימיו או אחריו נתוסף במשנה האי והודה לו ר״ע, כי רק כאשר בארנו בפתיחה ובמקומו לעיל ל״ב עיי״ש.


ועתה בין תבין דמתחלת הסוגי׳ כבר ידע מהא דרוב מעשיהן מקולקלים גם לרבנן, וכמש״כ התוס׳ אלא דבס״ד רצה למצוא טעם אחר לחלק בין כסה״ד לאוא״ב אבל כאשר מסיק דרבנן בתרתי פליגי, תו לא ניחא לי׳ בהא דקאמר לעיל דחששו שלא יאמרו, וכאשר באמת הקשה התרומת הדשן ז״ל על טעם זה, דהרי מכסין דם כוי בחול ואין חוששין להתרת חלבו, והלב ארי׳ רצה לחלק דשם בכוי הספק ידוע לכל העולם משא״כ כאן עיי״ש ולפע״ד לא אמר כלום, דהרי ביו״ט אין מכסין משום חשש התרת חלבו, ומ״מ בחול לא חששו דהכל יאמרו דמהיות טוב מכסין, ולא מפני שודאי בעי כסוי, וא״כ הכא דכוותי׳. ולכן קאמר בשלמא לרבנן לחומרא, ור״ל דחששו לחומרא דשמא פסולי שחיטה במקצת אין בו משום נבלה דהרי ממתניתן מוכח דלית בי׳ משום נבלה ודאית, וכמש״כ לעיל מדקתני ומודים חכמים דאינו סופג, ולא קתני רבותא יותר דמודים דסופג משום נבלה. וממילא עתה דזכינו לזה שוב אין תימא דלענין כסוי קתני סתם פטור משום דניהו דחכמים דס״ל כר״מ בששא״ר לגמרי אף בכסה״ד, חולקים גם ברישא לאמר דחייב לכסות אבל רבי דס״ל לגבי כסה״ד כר״ש דלא שמיה שחיטה שפיר מסתם קסתים דפטור, דעכ״פ ששאר הוה כנ״ל, ולכן לרבנן ניחא, אלא ר״מ מ״ט. אינו חוששת דלמא פסול שחיטה במקצת אשר לזה עלולים הני חשו״ק דאינו אלא אסור ולא נבלה וע״ז קאמר ר״י אר״י, דמחייב היה ר״מ מלקות משום נבלה דהוא כרי״ש ס״ל. ומה דפריך אח״כ מ״ט, והביא דר׳ אמי משום דרוב מעשיהן מקולקלין אע״ג דכבר ידע את זאת דגם לחכמים כן הוא דבזה ליכא שום חולק, לא הביא זאת אלא משום מה דקשי׳ לי׳ דלר״מ דחייש למעוטי גם אי הוה ס״ל פסולי שחיטה במקצת לאו נבלה נמי הוה מחייב משום נבלה משום מיעוט דשמא נחרו או עקרו ברוב הסימן. כך היה נראה לפע״ד נכון לפרש הסוגי׳ שתהא מוסכמת להאי פירוש האמתי במשנה, ובהא דהורה רבי וחזר והורה. אבל אם תמצא שהוא דוחק יותר מדי לפרש כן הסוגי׳, אני אומר הלא הרבה מן האמוראים לא נתרצו להא דאמר ר׳ יוחנן לתרץ המשנה דאלו טרפות דנשנה קודם חזרה, דהרי תראה שם ל״ב ע״ב דרבא ור״ל טרחו ליישב המשנה באופן אחר וא״כ י״ל דגם כאן לא בעו ליישב האי משנה באופן שנצטרך לאמר דחכמים דר״מ תפסו כר״ע קודם חזרה, עכ״פ לחומרא שלא להתיר לשחוט אחריהם. אבל ר׳ יוחנן בעל המימרא דהכא דאמר בטעמא, דר״מ משום דמחייב על שחיטתן משום נבלה ודאי כוון למה שבארנו דלדידי׳ דס״ל לעיל דמשנה דאלו טרפות נשנית קודם חזרה ה״ה דכולא מסכת כן נשנית, כי לא קבלו האי חזרה עד סוף ימי רבי או הרבה אחריו וכמש״כ רש״י ז״ל בשבועות דף ד׳ ע״א ד״ה לא זזה ממקומה עיי״ש במהרש״ש ודו״ק.


ועפ״י דברינו אלה נבין דברי הרמב״ם ז״ל והם יהי׳ לי לראי׳ גדולה ועמוד חזק לסמוך עליו פירושי בסוגי׳ זו, דהנה מפי״ב מה״ש ה״ד כתב וז״ל: ״חשו״ק ששחטו בינם לבין עצמם מותר לשחוט אחריהם, לפי שאין שחיטתם שחיטה כלל״ עכ״ל ובפי״ד הלכ׳ י׳ לענין כסה״ד כתב סתם פטורין מלכסות, ולא נתן טעם משום שאין שחיטתן שחיטה, ולא עוד אלא שהעלים עיקר הטעם דקאמר בגמרא, משום דרוב מעשיהם מקולקלים, דממה שכ׳ הרמב״ם דאין שחיטתן שחיטה (ומכ״ש לפי גרסתינו דהוסיף תיבת כלל, וכפי הנראה מאן דמחק תיבת ״כלל״ ברמב״ם הרגיש בזה ורצה לתקן בהאי מחיקה, כדי שנוכל לפרש כונתו בהא דאין שחיטתן שחיטה, משום דרוב מעשיהם מקולקלים, ולא חיישינן שמא שחט יפה. אבל לא הועיל בזה כלל, דאם לזה נתכוון הרמב״ם, גם בכסוי היה לו ליתן טעם זה, דהרי חכמים דר״מ בתרווייהו פליגי כפי הפירוש הפשוט וסברת התוספת) אין כוונתו לאמר דעפ״י הרוב מקלקלים אלא דלא תאמר דאית בי׳ עכ״פ ששא״ר, ויהי׳ אסור לשחוט אחריהם, קמ״ל דזה אינו דאין זאת שחיטה כלל. ואם כן מתפרש, ניחא מה דלא נתן טעם זה בכסה״ד דשם לא צריך דסגי לפטור אפילו הוה רק ששא״ר, אבל אי נפרש דכונתו מכח רוב מעשיהם מקולקלים, אין אנו חוששין ששחטו שפיר הרי גם בכסה״ד בעי האי טעמא לפטור מכסוי. הרי ברור לפניך דהרמב״ם ז״ל הי׳ מפרש כפירושנו דזה דרוב מעשיהם מקולקלים כ״ע מודים, והוא דבר פשוט וכמו שאמר ר׳ אמי הואיל ורוב וכו׳, ולא קאמר דס״ל לר״מ רוב מעשיהן מקולקלים, אבל מה דפליגו חכמים אר״מ הוא משום דס״ל דהוה עכ״פ ששא״ר וכר״ע קודם חזרה, אבל אחר שחזר ר״ע ורבי קבל לבסוף האי והודה לו ר״ע, שוב אין שחיטתן שחיטה כלל ומותר לשחוט אחריהם כר״מ, וברוך שבחר בהם ובמשנתם.


עוד לאלקי מילין בהא דכתב הש״ך סימן כ״ח ס״ק כ״ד, דאם רצה לכסות דם שחיטתן אסור משום דחיישינן שיאמרו שחיטה מעליתא היא, וכתב דכן משמע מגמרא ותוס׳ וכ״כ הב״ח ואני בעניי אני רואה ההיפך מזה מדרך השקלא וטרי׳ שבגמר׳ דהנה משנה שלמה קתני דפטור מלכסות, אבל לא אסור לכסות, ואיך מניחה הרבותא הגדולה דאסור לכסות כדי שלא יאמרו וכו׳. אבל מה דקאמר בגמרא בס״ד דרבנן מודים ברישא דפטור מלכסות כדי שלא יאמרו, היינו דוקא אי רישא דברי הכל היא, אז נוכל לאמר כן בטעמא דרבנן דהם החמירו באוא״ב שלא לשחוט אחריהן אבל הקילו בכסוי כדי שלא יאמרו, ומה דלא קתני אסור לכסות משום דר״מ, דהוא לית לי׳ האי חשש שלא יאמרו, לכן לא מצי קתני אסור לכסות דזה אינו ד״ה. אבל כאשר מסיק דרבנן ארישא נמי פליגו, וא״כ רישא רק ר״מ אמרו, ולא קתני אסור אלא פטור הרי דר״מ לא חש לשמא יאמרו, ואיך נחלוק על ר״מ במקום דלא פליגו עליו חכמים. ובזה מיושב קושית הלב ארי׳ שהבאתי לעיל דלמה לא ניחא לי׳ להש״ס למימר בטעמא דר״מ משום שלא יאמרו, דזה א״א דא״כ אסור לכסות הול״ל, ודוק.


רש״י ד״ה שדרכו של תינוק לטפח ידיו באשפות ששרצים מצויין שם, וטמא את העיסה שאנו רואים שנגע בה עכ״ל, והתוס׳ חולקים על פירושו ומפרשים דהתינוק ודאי טמא בלא״ה, מפני שנשים נדות מגפפות אותו, אלא דהטיפוח בעיסה ספק וע״ז קאי דאיכא למתלי דאדם נטל מן העיסה ונתן לתינוק.


והנה יש לראות על פרש״י ז״ל לכאור׳ קשה מאד, לפי מש״כ הטו״ז יו״ד סימן א׳ סק״ו ויותר מבואר בריטב״א ז״ל, דכל טהרות שנעשו על גבי מקוה שנמדד ונמצא חסר דטמאות, אע״ג דהני טהרות היינו תרומה, כמש״כ רש״י ז״ל בגיטין, יש להם חזקת טהרה, ולמה לא נעמיד הטהרות על חזקת טהרה שלהן כמו שמעמידין הכלים על חזקתן דטמאים, וכתבו דהיינו טעמא משום דבשעת טבילת הכלים לא היו לפנינו הני טהרות, ולא נפקא להו מידי אי הכלים נשארו בטומאתן או לא, וממילא אמרינן דטמאים הם מחמת חזקתן, ולכן לעולם נגררו הטהרות אחר דין הכלים, משא״כ חזקת הכלים מהני שפיר על נידון המקוה, משום דעל זמן טבילתן אנו דנין, אם נסתלקה חזקה זו או לא, ואמרינן העמד כלים על חזקת טומאתן עיי״ש וא״כ הכא דהאי תינוק כבר הוחזק לן לטמא לפני נגיעתו בעיסה, חזקת העיסה מה בעי הכא הלא נגררת העיסה אחר התינוק. אבל לק״מ דדוקא שם במקוה שנמדד ונמצא חסר דמכח תרתי לריעות׳ אנו מחזיקין הכלים או האדם שטבל לודאי טמא, וכיון דלודאי טמא חשבינן להו, ממילא נגררו הטהרות אחרי הכלים והאדם, ולא יסתר מה שהחלטנו כבר לודאי טמא, משא״כ בהאי תינוק תלוי הדבר אי רוב כודאי יחשב או רק כספק, ובהא באמת פליגו ר״מ ורבנן דר״מ דחייש למעוטי, אפילו לא חייש רק מדרבנן וכמש״כ התוס׳ לעיל י״ב ע״א וכן לקמן בסוגי׳ זו, מ״מ טעמי׳ משום דס״ל דמה דאמרה תורה זיל בתר רובא בקושי התירה דרוב רק ספק עושה, אלא דנוטה יותר לצד הרוב מלצד המיעוט, וכיון דספקא הוה אלא דהתורה התירה האי ספק, אמר ר׳ מאיר דמדרבנן ראוי׳ לחוש למעוט, ושוב באיכא חזקה נגדו אפילו חזקה נולדה אח״כ, מ״מ אמרינן סמוך מעוטא לחזקה משום דגם עד עתה היה הדבר בספק ולא החלטנו לודאי, אבל רבנן סברו דרוב ודאי עושה וכיון דכודאי יחשב מה איכפת לן חזקה העומדת נגד האי ודאי. וע״ז מסיק הש״ס דניהו דלר״מ אמרינן סמוך מעוטא לחזקה אבל לא לעשות מן המעוט ודאי אלא דעושהו ספק השקול, ובטומאה הספק מותר דתינוק כדבר שאין בו דעת לשאול חשבינן אבל באיסור אסור הספק. ובהצעתינו נמצא יישוב נכון לקושית התוס׳ ע״ב בד״ה סמוך מעוט לחזקה, דהקשו מהא דעשרה יוחסין פ״ו ע״א דאר״י שם דלרבנן עשו תינוק כמי שיש בו דעת לשאול, וקשה הא לרבנן בלא״ה שפיר מטמאין משום דלא חיישו למעוטא, ורובא וחזקה רובא עדיף. ולפע״ד נראה ליישב עפ״י דברי השמקב״צ ב״מ דף ו׳ ע״ב שמתרץ שם קושית התוס׳ גבי קפץ אחד מן המנויין לתוכם למה פטורין, ונכבשנהו דנניידו ויהיו חייבין במעשר, מכח כל דפריש מרובא פריש, ותירץ הוא ז״ל דאפי׳ אי אמרינן כל דפריש מרובא פריש, עשירי ספק מקרי אלא דהתורה התירה ספק זה באיסורין דכתיב אחרי רבים להטות ונהפך האיסור להיות היתר ע״י ביטול ברוב, אבל הכא לא נפיק מכלל ספק עשירי עכ״ל, ודבריו הקדושים לא נתפרשו דמה ענין נהפך האיסור להיות היתר לכאן, כיון דמכח כל דפריש מרובא פריש אתינן עלה. ועוד יותר קשה דהרי דבר זה אי רוב כודאי או רק כספק והתורה התירו, הוא באמת פלוגתת ר״מ ורבנן כמבואר שם בקידושין, דלרבנן מיעוטא כמאן דליתא דמי, לכן לא סמכינן חזקה להדי מיעוט, אבל ר״מ ס״ל דרובא רק ספיקא שהתירו התורה בקושי וחייש ע״כ למיעוטי מדרבנן, וע״כ ס״ל סמוך מיעוטא לחזקה ועיי״ש בפרש״י ז״ל ותמצא כדברי, ואיך מתרץ השטמקב״צ קושי׳ התוס׳ אליבא דר״מ דלית הלכתא כוותי׳. אבל חדא קושי׳ מתורצת בחברתה, דהא דאמרי רבנן מיעוט כמאן דליתא לכאור׳ בעו הסבר גדול, דמהיכי תיתי נימא הכי, דאין ברוב מעלה על המיעוט אלא דזה רגיל יותר מזה, אבל לא שהמעוט כמאן דליתא מכל וכל, אלא דחכמים למדו דבר זה מביטול חד בתרי דשם אמרינן נהפך האיסור להיות היתר, הרי דהמעוט ברובא דאיתא קמן כמאן דליתא, ולכן מסתבר לאמר דגם ברובא דליתא קמן המיעוט כמאן דליתא, דהרי למשל ברוב בהמות כשרות אמרינן שפיר כל דפריש מרובא פריש בודאי משום דכל הבהמות שבעולם יחד כלם כשרים מכח ביטול חד בתרי. והנה כל זאת כשהמעוט הוא האיסור והרוב ההיתר, אבל בהיפך אם המיעוט ההיתר והרוב האיסור אז לא אמרינן נהפך ההיתר להיות איסור וכמו שכתב הר״ן ז״ל בנדרים דדרכו של איסור להתבטל ואין דרכו של היתר להתבטל, וההסבר הוא דלעולם האיסור המציאות וההיתר ההעדר, ולכן המציאות יכול להתבטל ע״י הרוב להיות נעדר וכמאן דליתא, אבל להיפך להתחשב ע״י ביטול ולעשות מהעדר מציאות מהיתר איסור זאת לא אמרינן, אמור מעתה דגם כל דפריש מרובא פריש אינו מכח ודאי אלא משום דספק כזה התירה תורה משום אחרי רבים להטות. וזה כונת השמקב״צ ז״ל דהאי קפץ לדיר הוא הפטור וההעדר, ואנו רוצים לעשות מציאות ע״י ביטול דהיינו החיוב במעשר וזה א״א, וא״כ לעולם ספיקא הוה דרק במקום ששייך נהפך, דהיינו באיסור שנתערב בהיתר שם אמרינן כל דפריש מרובא פריש מכח ודאי אבל בהיתר לתוך איסור כמו הכא דפטור קפץ לתוך רובא דחיוב לא שייך נהפך וממילא דגם כל דפריש מרובא פריש נמי אינו אלא מספיקא, אבל התורה אמרה עשירי ודאי ולא עשירי ספק, דהא במצוה איירינן ועיין בפתיחה כללית שדברנו מזה הרבה ודו״ק.


ולפי האמור גם הכא בתינוק באשפה כפרש״י ז״ל הרי המעוט הטהורים שהם ההעדר, לעולם לא יתבטלו ברוב הטמאים שהם המציאות, וממילא גם כל דפריש מרובא פריש אפילו לחכמים דר״מ רק ספיקא הוה, והוה אמרינן סמוך מיעוטא לחזקה אי לאו דעשאוהו כדבר שיש בו דעת לשאול. אלא דהתוס׳ לשיטתם דסברו דרוב ומיעוט דהכא מטפוח בעיסה מיירי לא מצי לתרץ הכי ודו״ק.





מראית העין

כל העולם כלו ניזון בשביל חנינא בני וחנינא בני די לו בקב חרובין מע"ש לע"ש. אפשר לומר דרך הלציי ורמז דכשיש צדיק בעולם הוא כמו צנור אחד דעל ידו יבא השפע וזה רמז כל העולם כלו ניזון בשביל פירוש דרך כמו שני שבילין ר"ל דרבי חנינא הוא צנור והוא דרך להביא השפע לעולם ובדיק בשמיה חנינה דעל ידו יחון וירחם ה' על העולם: 
ויש להעיר דכי אמרינן כל העולם כלו היינו ממש כמ"ש המפרשים על נסח מלוך על כל העולם כלו דכל העולם אפשר לומר רובו ככלו אבל כי אמר כל העולם כלו היינו ממש כלו. והשתא ר' חנינא בן דוסא היה תלמיד ריב"ז והיה בדור תנאים ראשונים קדישי עליונין והיכי קאמר כל העולם כלו ניזון בשביל חנינא והאיכא בדורו כמה חסידים ואפשר דבאותו דור הוא היה דוקא בצער זה דקב חרובין ושאר חסידים הי"ל די ספוקם ומשו"ה זכות ר' חנינא אהני ליזון כל העולם כלו. הגם שלא היה זכות אחר אבל אה"נ דגם עביד ומהני זכות שאר חסידים והיה מתרבה השפע בעולם אבל זכות ר' חנינא בן דוסא הוא העולה דדי לו בקב חרובין. והן הן מפלאות תמים דעים ובענין הגלגולים מתישבים כמה חקירות ועמ"ש הרב עיון יעקב ז"ל בזה ויש להשיב על דבריו ז"ל כאשר יראה הרואה:





ים של שלמה

דין חש"ו ששחטו ואחרים רואין אותן חייב לכסות וכן באו"ב אסור לשחוט אחריהם ואם שחטו בינם לבין עצמם פטור באו"ב:


מתני' חש"ו ששחטו ואחרים רואין אותם חייב לכסות בינם לבין עצמן פטור מלכסות וכן לענין אותו ו"ב ששחטו ואחרים רואין אותן אסור לשחוט אחריהם בינו לבין עצמן ר"מ מתיר לשחוט אחריהם וחכ"א ומודים שאם שחט שאינו סופג את ה"מ והא דסבר ר"מ פטור מלכסות וכן מותר לשחוט אחריהם משום דחשיב שחיטת חש"ו נבילה ממש דאמר ר"י אר"י מחייב היה ר"מ על שחיטתן משום נבילה הואיל ורוב מעשיהם מקולקלי' והלכה כר"מ ולא כחכמי' דמסקינן לקמן הורה ר' כר"מ והורה ר' כחכמי' הי מנייהו דאחרנית ת"ש דשלח ר"א לגולה הורה ר' כר"מ אטו כרבנן לא אורי אלא ש"מ דאחרנית' הא ש"מ.






image1.png
e 9T WNSE




